
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ1005 (1) 

Καθορισμός αρμοδιοτήτων του Αναπληρωτή Υπουργού Πολιτισμού Θε¬ 
όδωρου Στάθη. 

Ο ΠΡΩΘΥΠΟΥΡΓΟΣ 

Έχοντας υπόψη: 

Τις διατάξεις: 

1. Του άρθρου 81 παρ. 1 εδαφ. 2 του Συντάγματος. 

ι 2. Των άρθρων 16 παρ. 3, 22 παρ. 3, 23, 24 παρ. 3 στοιχ. β και ζ 
! και 27 παρ. 1 εδαφ. ε του Ν. 1558/1985 «Κυβέρνηση και Κυβερνη- 
1 τικά Όργανα» (ΦΕΚ 137). 

3. Του άρθρου 18 του Ν. 1320/1983 «Πρόσληψη στο Δημόσιο Το- 
1 μέα και άλλες διατάξεις» (ΦΕΚ 6). 

4. Του Π.Δ. 77/1985 «Οργανισμός της Γενικής Γραμματείας 
Αθλητισμού» (ΦΕΚ 28). 

5. Της Υ 575/1988 απόφασης του Πρωθυπουργού «Σύσταση θέσης 
1 Αναπληρωτή Υπουργού στο Υπουργείο Πολιτισμού» (ΦΕΚ Β 438). 

I 6. Του Π.Δ. 307/1988 «Διορισμός Υπουργών και Υφυπουργών» 
(ΦΕΚ 140), με το οποίο διορίσθηκε Αναπληρωτής Υπουργός Πολιτι¬ 
σμού ο Θεόδωρος Στάθης, αποφασίζουμε: 

Α. Στον Αναπληρωτή Υπουργό Πολιτισμού Θεόδωρο Στάθη αναθέ¬ 
τουμε την άσκηση των αρμοδιοτήτων: 

1. Της Γενικής Γραμματείας Αθλητισμού. 

2. Της Γενικής Γραμματείας Λαϊκής Επιμόρφωσης. 

Β. Στα πλαίσια των παραπάνω αρμοδιοτήτων περιλαμβάνονται οι 
κοινοβουλευτικές καθώς και η νομοθετική πρωτοβουλία και η αρμοδιό¬ 
τητα πρότασης για την έκδοση κανονιστικών και ατομικών διαταγμά¬ 
των και έκδοσης αποφάσεων καθώς και συνυπογραφής διαταγμάτων ή 
αποφάσεων με άλλους Υπουργούς ή Υφυπουργούς και η εποπτεία των 
νομικών προσώπων δημοσίου δικαίου και ιδιωτικού δικαίου και Οργα¬ 
νισμών της αρμοδιότητας των Υπηρεσιών που υπάγονται σ’ αυτόν. 

Γ. Στον Αναπληρωτή Υπουργό Πολιτισμού αναθέτουμε επίσης την 
εξουσία να μεταβιβάζει στο Γενικό Γραμματέα.του Υπουργείου, στους 
Γενικούς Γραμματείς των Γενικών Γραμματειών, στους Διευθυντές και 
γενικά στους προϊσταμένους υπηρεσιακών μονάδων που υπάγονται σ’ 
αυτόν ορισμένες από τις αρμοδιότητές του ή το δικαίωμα να υπογρά¬ 
φουν «Με· εντολή Αναπληρωτή Υπουργού» αποφάσεις, έγγραφα, εντάλ¬ 
ματα, επιστολές ή άλλες πράξεις της αρμοδιότητάς του. 

Η απόφαση του Πρωθυπουργού Υ 596/1988 (ΦΕΚ Β 452) καταρ- 
γείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Δεκεμβρίου 1988 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Τ 1006 (2) 

Καθορισμός αρμοδιοτήτων του Αναπληρωτή Υπουργού Εμπορικής 
Ναυτιλίας, Αντωνίου Ντεντιδάκη. 

Ο ΠΡΩΘΥΠΟΥΡΓΟΣ 

Έχοντας υπόψη: 

Τις διατάξεις: '■ 

1. Του άρθρου 81 παρ. 1 εδαφ. 2 του Συντάγματος. 

2. Των άρθρων 16 παρ. 3, 22 παρ. 3 και 23, του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137). 

3. Την Υ 944/1988 απόφαση του Πρωθυπουργού «Σύσταση θέσεων 
Αναπληρωτών Υπουργών» (ΦΕΚ Β 854). 

4. Το Π.Δ. 259/1988 «Οργανισμός Υπουργείου Εμπορικής Ναυτι¬ 
λίας» (ΦΕΚ 117). 

5. Το Π.Δ. 567/1988 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 262) με το οποίο διορίστηκε Ανα¬ 
πληρωτής Υπουργός Εμπορικής Ναυτιλίας ο Αντώνιος Ντεντιδάκης, 
αποφασίζουμε: 

Α. Στον Αναπληρωτή Υπουργό Εμπορικής Ναυτιλίας Αντώνιο Ντε- 
ντιδάκη αναθέτουμε την άσκηση των αρμοδιοτήτων που κατά τις διατά¬ 
ξεις του Π.Δ. 259/1988 ανήκουν στις παρακάτω υπηρεσίες: 

1. Διεύθυνση Ελέγχου Εμπορικών Πλοίων (άρθρο 7). 

2. Διεύθυνση Ασφάλειας Ναυσιπλοΐας (άρθρο 8). 

3. Διεύθυνση Προστασίας Θαλασσίου Περιβάλλοντος (άρθρο 14). 

4. Διεύθυνση θαλασσίων Κρατικών Μεταφορών (άρθρο 15). 

5. Διεύθυνση Ασφάλισης Ναυτικών (άρθρο 24). 

6. Διεύθυνση Οργάνωσης και Πληροφορικής (άρθρο 26). 

7. Η εποπτεία επί του χειρισμού των θεμάτων υπηρεσιακής κατάστα¬ 
σης του προσωπικού του Ναυτικού Απομαχικού Ταμείου (ΝΑΤ). 

Β. Στα πλαίσια των παραπάνω αρμοδιοτήτων περιλαμβάνονται οι 
κοινοβουλευτικές, η νομοθετική πρωτοβουλία και η αρμοδιότητα πρό¬ 
τασης για την έκδοση κανονιστικών και ατομικών διαταγμάτων και έκ¬ 
δοσης αποφάσεων καθώς και συνυπογραφής διαταγμάτων, πράξεων ή 
αποφάσεων με άλλους Υπουργούς, Αναπληρωτές Υπουργούς ή Υφυ¬ 
πουργούς. 

Ο Υπουργός Εμπορικής Ναυτιλίας διατηρεί το δικαίωμα να ενημε¬ 
ρώνεται στα θέματα αρμοδιότητας του Αναπληρωτή Υπουργού Εμπορι¬ 
κής Ναυτιλίας. 

Γ. Στον Αναπληρωτή Υπουργό Εμπορικής Ναυτιλίας αναθέτουμε 
επίσης την εξουσία να μεταβιβάζει στο Γ ενικό Γ ραμματέα του Υπουρ¬ 
γείου, στον Αρχηγό του Λιμενικού Σώματος, στον Υπαρχηγό του Λιμε¬ 
νικού Σώματος και στους Προϊσταμένους Διευθύνσεων και Τμημάτων 
το δικαίωμα να υπογράφουν «Με εντολή Αναπληρωτή Υπουργού» απο¬ 
φάσεις, εντάλματα, έγγραφα, εντολές ή άλλες πράξεις, που ανάγονται 
στις αρμοδιότητές του σύμφωνα με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Δεκεμβρίου 1988 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

-♦- 

Αριθ. 52804 (3) 

Ανάθεση αρμοδιοτήτων Υπουργού Πολιτισμού στους Υφυπουργούς Πο¬ 
λιτισμού Μανώλη Χατζηνάκη και Ειρήνη Λαμπράκη. 

Ο ΠΡΩΘΥΠΟΥΡΓΟΣ ΚΑΙ 
Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Του άθρρου 83 παρ. 2 του Συντάγματος. 

2. Των άρθρων 16 παρ. 5, 22 παρ. 2 εδαφ. γ, 23, 24 παρ. 3 στοιχ. 
γ και δ και 27 παρ. 1 εδαφ. ε του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137). 

3. Του Π.Δ. 140/1983 «Οργάνωση Υπηρεσιών Νέας Γενιάς» (ΦΕΚ 
61). 

4. Του Π.Δ. 104/1983 «Αρμοδιότητες της Γενικής Γραμματείας 
Απόδημου Ελληνισμού» (ΦΕΚ 49). 

5. Του Π.Δ. 567/1988 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 262) με το οποίο διορίσθηκαν ως 
Υφυπουργοί Πολιτισμού οι Μανώλης Χατζηνάκης και Ειρήνη Λα¬ 
μπράκη, αποφασίζουμε: 


Στους Υφυπουργούς Πολιτισμού αναθέτουμε την άσκηση των παρα¬ 
κάτω αρμοδιοτήτων: 

Α.1. Στον Υφυπουργό Μανώλη Χατζηνάκη: 

Της Γενικής Γραμματείας Νέας Γενιάς. 

2. Στην Υφυπουργό Ειρήνη Λαμπράκη: 

Της Γενικής Γραμματείας Απόδημου Ελληνισμού. 

Β. Στα πλαίσια των παραπάνω αρμοδιοτήτων, περιλαμβάνονται και 
οι κοινοβουλευτικές εκτός από τη νομοθετική πρωτοβουλία και η αρμο¬ 
διότητα πρότασης για την έκδοση κανονιστικών και ατομικών διαταγ¬ 
μάτων και έκδοσης αποφάσεων καθώς και συνυπογραφής διαταγμάτων 
ή αποφάσεων με άλλους Υπουργούς ή Υφυπουργούς. 

Γ. Στους Υφυπουργούς Πολιτισμού αναθέτουμε επίσης την εξουσία 
να μεταβιβάζουν στο Γενικό Γραμματέα του Υπουργείου, στους Γενι¬ 
κούς Γραμματείς των Γενικών Γραμματειών, στους Διευθυντές και γε¬ 
νικά στους προϊσταμένους υπηρεσιακών μονάδων που υπάγονται στην 
αρμοδιότητά τους το δικαίωμα να υπογράφουν «Με εντολή Υφυπουρ¬ 
γού» αποφάσεις, έγγραφα, επιστολές ή άλλες πράξεις της αρμοδιότητάς 
τους. 

Δ. Τα προγράμματα που αφορούν τον τομέα ευθύνης των αρμοδιοτή¬ 
των που αναθέτονται στους Υφυπουργούς με την απόφαση αυτή θα 
εναρμονίζονται με τη γενική πολιτική του Υπουργείου η οποία ασκείται 
από την Υπουργό. Τα κοινά προγράμματα που αφορούν περισσότερες 
από μια των Γενικών Γραμματειών θα εφαρμόζονται μετά από έγκριση 
της Υπουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Δεκεμβρίου 1988 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Η ΥΠΟΥΡΓΟΣ ΠΟΛΙΤΙΣΜΟΥ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 
-ψ.- 

Αριθ. Φ.670/84/Γ2130 (4) 

Ανάθεση αρμοδιοτήτων Υπουργού Εθνικής Άμυνας στον Υφυπουργό 
Εθνικής Άμυνας Ορέστη' Παπαστρατή. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 2 του άρθρου 83 του Συντάγματος. 

β. Τις διατάξεις των άρθρων 16 παρ. 5, 22 παρ. 2 εδαφ. γ. και 23 
του Ν. 1558/1985 «Κυβέρνηση και Κυβερνητικά Όργανα» (ΦΕΚ 
137). 

γ. Τις διατάξεις της παραγράφου 11 του άρθρου 5 του Ν. 660/1977 
«Περί Υπουργείου Εθνικής Αμύνης και των οργάνων της Ανωτάτης 
Διοικήσεως και Ελέγχου των Ενόπλων Δυνάμεων» (ΦΕΚ 218) και 

δ. Το Π.Δ. 153/1986 (ΦΕΚ 57) με το οποίο διορίστηκε Υφυπουρ¬ 
γός Εθνικής Άμυνας ο Ορέστης Παπαστρατής, αποφασίζουμε: 

Άρθρο 1 

Ανατίθεται στον Υφυπουργό Εθνικής Άμυνας Ορέστη Παπαστρατή η 
άσκηση των εξής αρμοδιοτήτων: 

1. Οργάνωση 

Όλα τα θέματα που αναφέρονται στην εσωτερική και εξωτερική υπη¬ 
ρεσία των στρατευμάτων. 

2. Στρατιωτικό Προσωπικό 

α. Όλα τα θέματα που προβλέπονται από τους νόμους για τις κατα¬ 
στάσεις, την ιεραρχία και προαγωγές ανθυπασπιστών και μόνιμων και 
εθελοντών οπλιτών των Ενόπλων Δυνάμεων. 

β. Όλα τα σχετικά με τις πολεμικές καταστάσεις ανθυπασπιστών και 
υπαξιωματικών των Ενόπλων Δυνάμεων θέματα. 

γ. Όλα τα θέματα της κείμενης νομοθεσίας σχετικά με τους οπλίτες 
πενταετούς υποχρέωσης. 

δ. Τοποθετήσεις και μεταθέσεις κάθε κατηγορίας και βαθμίδας στρα¬ 
τιωτικού προσωπικού σε ή από Υπηρεσίες υπαγόμενες σ’ αυτόν με πρά¬ 
ξεις εκδιδόμενες από κοινού με τον Υπουργό Εθνικής Άμυνας ή τον 
Αναπληρωτή Υπουργό Εθνικής Άμυνας Γιώργο Μωραΐτη, κατά περί¬ 
πτωση. 

3. Εκπαίδευση 

Όλα τα θέματα της κείμενης νομοθεσίας που αναφέρονται στην εκ¬ 
παίδευση των στελεχών των Ενόπλων Δυνάμεων, εκτός από τα σχετικά 

με τις Παραγωγικές Σχολές αξιωματικών και υπαξιωματικών. 

4. Στρατολογία 

Όλα τα προβλεπόμενα από την κείμενη νομοθεσία θέματα στρατολο¬ 
γίας, εκτός από τις αρμοδιότητες των άρθρων 1 παρ. 2, 5 παρ. 1, 4 και 
5, 7 παρ. 6, 8 παρ. 8,12 παρ. 6 και 20 παρ. 2 του Ν. 1763/1988. 

5. Οργανισμοί, Νομικά Πρόσωπα Δημοσίου Δικαίου και Υπηρεσίες 

Τα αντικείμενα που προβλέπονται από την κείμενη νομοθεσία σχε¬ 
τικά με τους παρακάτω Οργανισμούς, Νομικά Πρόσωπα Δημοσίου Δι¬ 
καίου και Υπηρεσίες: 

(1) Μετοχικά Ταμεία Στρατού Ξηράς, Ναυτικού και Αεροπορίας. 

(2) Ταμεία Αλληλοβοήθειας Στρατού Ξηράς, Ναυτικού και Αεροπο¬ 
ρίας. 

(3) Νοσηλευτικό Ίδρυμα Μετοχικού Ταμείου Στρατού. 

(4) Ενώσεις Ελλήνων Αποστράτων Αξιωματικών. 

(5) Ταμείο Αλληλοβοήθειας Υπαλλήλων Μετοχικού Ταμείου Στρα¬ 
τού. 

(6) Ταμείο Αρωγής Αναπήρων και Θυμάτων Πολέμου. 

(7) Ταμείο Πρόνοιας Ναυτικού. 

(8) Ταμείο Εθνικού Στόλου. 

(9) Ταμείο Αεροπορικής Άμυνας. 

(10) Προμηθευτικό Οργανισμό Ναυτικού και Αεροπορίας. 

(11) Ελληνική Θαλάσσια Ένωση. 

(12) Λέσχη Αξιωματικών Ενόπλων Δυνάμεων. 

6. Πολιτικό Προσωπικό 

Τοποθετήσεις και μεταθέσεις κάθε κατηγορίας πολιτικού προσωπι¬ 
κού σε ή από Υπηρεσίες υπαγόμενες σ’ αυτόν με πράξεις εκδιδόμενες 
από κοινού με τον Αναπληρωματή Υπουργό Εθνικής Άμυνας Γιώργο 
Μωραΐτη. 

7. Θέματα ΔΕΠΑΘΑ 

α. Όλα τα θέματα της κείμενης νομοθεσίας σχετικά με την προστα¬ 
σία των παλαιών πολεμιστών, αναπήρων και θυμάτων πολέμου και ει¬ 
ρηνικής περιόδου, καθώς και τα θέματα σχετικά με τους εφεδροπολεμι- 
στές. 

β. Όλα τα θέματα της κείμενης νομοθεσίας που αναφέρονται στους 
αγωνιστές της Εθνικής Αντίστασης. 

8. Θέματα Τηλεπικοινωνιών 

α. Έγκριση εγκατάστασης τηλεφωνικών συνδέσεων. 

β. Καθορισμός των υπηρεσιών που δικαιούνται τα πραγματοποιούν 
κρατικές υπεραστικές τηλεφωνικές συνδιαλέξεις μέσω ΟΤΕ. 

γ. Καθορισμός του αριθμού των συνδιαλέξεων που επιτρέπονται κατά 
μήνα για κάθε τηλεφωνική σύνδεση. 

δ. Έγκριση εγκατάστασης τηλετύπων (ΤΕΕΕΧ) στις Κεντρικές 1 
Υπηρεσίες. 

ε. Έγκριση εγκατάστασης ευθειών συνδέσεων εξωκειμένων γραμ¬ 
μών, τερματικών κέντρων, κυκλωμάτων, κ.λπ. 

9. Διάφορα Θέματα 

α. Όλα τα θέματα αρμοδιότητας Υπουργού Εθνικής Άμυνας που 
προβλέπονται από την κείμενη νομοθεσία σχετικά με την επιστράτευση, 
εκτός από την πρόταση για την κήρυξη της Χώρας σε κατάσταση επι¬ 
στράτευσης. 

β. Όλες τις αρμδοδιότητες που προβλέπονται από την εκλογική νο¬ 
μοθεσία. 

γ. Τις προβλεπόμενες από την κείμενη νομοθεσία για την πολιτική 
σχεδίαση έκτακτης ανάγκης αρμοδιότητες. 

δ. Όλα τα θέματα που προβλέπονται από τους νόμους 1378/1983 
και 1489/1984. 

ε. Όλα τα θέματα της κείμενης νομοθεσίας σχετικά με τους φάρους. 

στ. Όλα τα θέματα της κείμενης νομοθεσίας σχετικά με τον Εθνοφυ¬ 
λακή. 

ζ. Όλες τις αρμοδιότητες του Υπουργού Εθνικής Άμυνας που αφο¬ 
ρούν τη διενέργεια διαγωνισμού και κατάταξη δικαστικών γραμματέων 
και στρατιωτικών ιερέων. 

Άρθρο 2 

» 

1. Στις ανατεθείσες σύμφωνα με το προηγούμενο άρθρο αρμοδιότη¬ 
τες περιλαμβάνονται οι κοινοβουλευτικές, εκτός από τη νομοθετική 
πρωτοβουλία, καθώς και η αρμοδιότητα πρότασης για την έκδοση κα¬ 
νονιστικών και ατομικών διαταγμάτων και συνυπογραφής κοινών πρά¬ 
ξεων, αποφάσεων ή διαταγμάτων με άλλους Υπουργούς ή Υφυπουρ¬ 
γούς. 

2. Στον Υφυπουργό Εθνικής Άμυνας αναθέτουμε ακόμη την εξουσία 


να μεταβιβάζει στον Αρχηγό Γενικού Επιτελείου Εθνικής Άμυνας, 
στους Αρχηγούς Γενικών Επιτελείων των Κλάδων των Ενόπλων Δυνά¬ 
μεων και στους Διοικητές Συγκροτημάτων, Σχηματισμών, Διοικήσεων 
και Μεγάλων Μονάδων ορισμένες αρμοδιότητές του ή το δικαίωμα να 
υπογράφουν με «εντολή Υφυπουργού» αποφάσεις, έγγραφα, εντάλματα, 
επιστολές ή άλλες πράξεις της αρμοδιότητάς του. 

3. Ο Υπουργός Εθνικής Άμυνας διατηρεί πάντοτε την ευχέρεια να 
ενημερώνεται στα θέματα της αρμοδιότητας του Υφυπουργού Εθνικής 
Άμυνας. 

Άρθρο 3 

1. Από την έναρξη της ισχύος της απόφασης αυτή η με αριθ. πρωτ. 
072.2/7/Γ1564/6.11.1986 όμοια απόφασή μας (ΦΕΚ Β 784), 
όπως ισχύει σήμερα, καταργείται. 

2. Οι αποφάσεις που έχουν εκδοθεί για την παραπέρα μεταβίβαση 
αρμοδιοτήτων, σύμφωνα με την παραπάνω απόφασή μας, εξακολου¬ 
θούν να ισχύουν μέχρι τη ρητή κατάργησή τους. 

Άρθρο 4 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΙΜΔΡΕΟΥ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 
.-+- 

Αριθ. Φ. 670/87/Γ2132 (5) 

Ρύθμιση των στρατιωτικών υποχρέωσεων κατηγοριών στρατευσί¬ 
μων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Αφού λάβαμε υπόψη: 

α. Τις διατάξεις του Νόμου 1763/88 «Στρατολογία των Ελλήνων» 
(ΦΕΚ 57). 

β. Τη Φ. 670/44/Γ. 1066/Σ.2413/11 Ιουλίου 87 απόφασή μας 
(ΦΕΚ 360 τ.Β'). 

γ. Την ανάγκη εφαρμογής για λόγους ίσης μεταχείρισης των διατά¬ 
ξεων που ισχύουν για τους υπόχρεους μειωμένης θητείας και σε αυτούς 
που υπάγονται στην παραπάνω απόφασή μας, αποφασίζουμε: 

Άρθρο 1 

Οι στρατεύσιμοι, οπλίτες και ανυπότακτοι από τους υπαγόμενους 
στην Φ.670/44/Γ/1066/Σ.2413/11 Ιουλίου 87 Απόφασή μας, που 
εκτίουν λόγω καταδίκης για άρνηση εκπλήρωσης και άοπλης θητείας, 
συνεπεία θρησκευτικών ή ιδεολογικών πεποιθήσεων, φυλάκιση διπλά¬ 
σια της στρατιωτικής υπηρεσίας που υποχρεούνται να εκπληρώσουν ή 
του υπολοίπου αυτής μπορούν να εξαγοράσουν το υπόλοιπο και αποφυ- 
φυλακιζόμενοι να εξαιρεθούν των προσκλήσεων για κατάταξη. 

Άρθρο 2 

1. Διοικητικές και Ερμηνευτικές οδηγίες για εφαρμογή της απόφα¬ 
σης αυτής εκδίδονται από το ΓΕΕΘΑ/ΔΠ & ΔΜ/ΐν (Στρατολο- 
γία). 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κυρωθεί νομοθετικά. 

Αθήνα, 7 Δεκεμβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 
-♦- 

Αριθ. Φ.435.1/1/88 (6) 

Ειδικότητες - Τέχνες των Οπλιτών του Πολεμικού Ναυτικού. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τη διάταξη της παραγράφου 2γ του άρθρου 5 του Ν. 660/1977 
«Περί Υπουργείου Εθνικής Άμυνας.» (ΦΕΚ 218 τ.Α'). 

β. Το άρθρο 2 της απόφασης του Πρωθυπουργού «Ανάθεση αρμοδιο¬ 
τήτων Υπουργού Εθνικής Άμυνας» στον Υφυπουργό Εθνικής Άμυνας 
με φ.072.2/7/Γ1564 (ΦΕΚ 784/Β/88). 

γ. Την Υπουργική Απόφαση με Φ454.0/76/85 από 30 Μαΐου 
1985 (ΦΕΚ 378/Β/85) «Περί Καθορισμού Ειδικοτήτων και Τεχνών 
των Κληρωτών του Πολεμικού Ναυτικού». 

δ. Τη γνώμη του Ανώτατου Ναυτικού Συμβουλίου (Πρακτικό 56/ 
24.10.88).- 

ε. Το άρθρο 2 παράγραφος 1 του Ν1763/88 «περί της Στρατολο¬ 
γίας των Ελλήνων Γενικές Έννοιες και Ορισμοί». 

ζ. Την εισήγηση του Αρχηγού του Γενικού Επιτελείου Ναυτικού από 
9.11.88, αποφασίζουμε: 

2. Καταργούμε τις παρακάτω Ειδικότητες - Τέχνες των Οπλιτών 
του Πολεμικού Ναυτικού που καθορίζονται στην αναφερόμενη υπό στοι¬ 
χείο «γ» του Προοιμίου παρούσης. Υπουργική Απόφαση. 

α. Ναυτονόμου (Ν/Α) παραγρ. 2α(11). 
β. Οπλίτου (ΟΠΛ) παραγρ. 2α(12). 
γ. Τηλεφωνητή (Τ/Φ) παραγρ. 2α (15). 
δ. Οδηγού Αυτοκινήτου (Ο/Α) παραγρ. 2α (17). 
ε. Τεχνίτου Πυρομαχικών (Τ/ΜΠ) παραγρ. 2β(2). 

3. Όπου στην τροποποιούμενη απόφαση υπάρχει ο όρος «Κληρωτός» 
αντικαθίσταται με τον όρο «Οπλίτης». 

Άρθρο 2 

4. Η ισχύς της παρούσης αρχίζει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Νοεμβρίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. 47775 (7) 

Πολιτογράφηση αλλογενούς αλλοδαπού. 

Ο ΑΝΑΠΛ. ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 47775/30.11.1988 απόφαση του Αναπληρωτή 
Υπουργού Εσωτερικών έγινε αποδεκτή η από 3.6.88 αίτηση πολιτο- 
γραφήσεως του (αλλογενούς αλλοδαπού ΜΟΥΣΤΑΦΑ Αμίν - Γρηγο- 
ρίου του Ρασίντ, για την απόκτηση της Ελληνικής Ιθαγένειας. 

Αθήνα, 30 Νοεμβρίου 1988 

Ο ΑΝΑΠΛ. ΥΠΟΥΡΓΟΣ 

Γ. ΣΚΟΥΛΑΡΙΚΗΣ 


ΤΟΥΡΙΣΤΙΚΕΣ ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ ΡΟΔΟΥ Α.Ε.» 
με το οποίο ζητείται η εγγύηση του Ελληνικού Δημοσίου για την κά¬ 
λυψη του ανωτέρω δανείου. 

8. Την κοινή απόφαση του Πρωθυπουργού και Υπουργού Οικονομι¬ 
κών αριθμ. 6474/30.6.88 για «ανάθεση αρμοδιοτήτων στον Υφυ¬ 
πουργό Οικονομικών» Ηλ. Παπαηλία, αποφασίζουμε: 

Παρέχουμε την εγγύηση του Δημοσίου στην ΙΟΝΙΚΗ ΤΡΑΠΕΖΑ 
(Κατ/μα Ρόδου) για τη χορήγηση δανείου ποσού δραχμών διακοσίων 
ενενήντα εννέα εκατομμυρίων, πεντακοσίων χιλιάδων (299.500.000) 
στην εταιρεία «ΔΗΜΟΤΙΚΕΣ ΤΟΥΡΙΣΤΙΚΕΣ ΞΕΝΟΔΟΧΕΙΑΚΕΣ 
ΕΠΙΧΕΙΡΗΣΕΙΣ ΡΟΔΟΥ Α.Ε.» για την επισκευή και αποκατάσταση 
του Ξενοδοχείου των Ρόδων. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στο από 16.11.88 έγγραφο της Ιονικής 
Τράπεζας (Υποκ/μα Ρόδου). 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π.Δ/τος αριθμ. 
839/78 (ΦΕΚ 195/78 τ.Α) και τις οδηγίες των εγκυκλίων μας αριθμ. 
98348/2945/8.8.79 και 6465/124/16.1.80. 

Η Ιονική Τράπεζα (Υπ/μα Ρόδου) παρακαλείται να μας ενημερώνει 
για την πορεία εξυπηρέτησης του εν λόγω δανείου και να μας στείλει πί¬ 
νακα τοκοχρεωλυτικής εξόφλησης αυτού ως και αντίγραφο της σχετι¬ 
κής δανειακής σύμβασης. 

Η εταιρεία «ΔΗΜΟΤΙΚΕΣ ΤΟΥΡΙΣΤΙΚΕΣ ΞΕΝΟΔΟΧΕΙΑΚΕΣ 
ΕΠΙΧΕΙΡΗΣΕΙΣ ΡΟΔΟΥ Α.Ε.» παρακαλείται να φροντίζει για την 
εμπρόθεσμη εξόφληση του δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Δεκεμβρίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΟΝ ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ ΗΛ. ΠΑΠΑΗΛΙΑΣ 


♦ 


♦ 


Αριθ. 101431/3668 (8) 

Παροχή της εγγύησης του Δημοσίου στην Ιονική Τράπεζα (Υπ/μα Ρό¬ 
δου) για τη χορήγηση δανείου ποσού δρχ. 299.500.000 στην εται¬ 
ρεία «ΔΗΜΟΤΙΚΕΣ ΤΟΥΡΙΣΤΙΚΕΣ ΞΕΝΟΔΟΧΕΙΑΚΕΣ ΕΠΙ¬ 
ΧΕΙΡΗΣΕΙΣ ΡΟΔΟΥ Α.Ε.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Τις διατάξεις του άρθρου 208 του Π.Δ/τος 76/85. 

3. Την απόφαση Νομισματικής Επιτροπής αριθμ. 95/10/ 
14.10.1975. 

4. Το από 16.11.88 έγγραφο της Ιονικής Τράπεζας - Υπ/μα Ρό¬ 
δου, στο οποίο αναφέρεται ότι προτίθεται να δανειοδοτήσει την «ΑΕ ΔΗ¬ 
ΜΟΤΙΚΕΣ ΤΟΥΡΙΣΤΙΚΕΣ ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ 
ΡΟΔΟΥ» με ποσό δρχ. 299.500.000 και καθορίζονται οι όροι του δα¬ 
νείου αυτού μεταξύ των οποίων είναι και η κάλυψή του με την εγγύηση 
του Δημοσίου. 

5. Τις αποφάσεις 47/22/3.10.88 και 50/23/11.11.88 του Διοι¬ 
κητικού Συμβουλίου της εταιρείας «ΔΗΜΟΤΙΚΕΣ ΤΟΥΡΙΣΤΙΚΕΣ 
ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ ΡΟΔΟΥ Α.Ε.» με τις οποίες 
εγκρίνεται η δανειοδότηση της εν λόγω εταιρείας με ποσό δρχ. 
299.500.000 από την Ιονική Τράπεζα - υπ/μα Ρόδου. 

6. Την απόφαση 402/23/4.10.88 του Δημοτικού Συμβουλίου του 
Δήμου Ρόδου με την οποία παρέχεται η εγγύηση του Δήμου για την εξυ¬ 
πηρέτηση του δανείου. 

7. Το έγγραφο αριθ. 417/8.11.88 της εταιρείας «ΔΗΜΟΤΙΚΕΣ 


Αριθ. 94865/111-175 (9) 

Εξόφληση οφειλών προς τα Τελωνεία με επιταγές. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Νόμου 1819/1951 «περί τρόπου διεξαγωγής 
των πάσης φύσεως συναλλαγών του Δημοσίου». 

2. Την απόφασή μας 78069/1952 (ΦΕΚ 71/52 τ.Β") «περί εφαρ¬ 
μογής των διατάξεων του Α.Ν. 1819/1951. 

3. Την απόφασή μας 179611/1968 «περί πληρωμής οφειλών προς 
το Δημόσιο κ.λπ.». 

4. Την απόφασή μας 98582/9.10.87 (ΦΕΚ 577/87 τ.Β’) σύμ¬ 
φωνα με την οποία επιτρέπεται να εξοφλούνται με προσωπικές επιταγές 
οφειλές προς τα Τελωνεία μέχρι του ποσού των 500.000 δραχμών. 

5. Το από 21.10.88 έγγραφο της Τράπεζας Ελλάδος (Διεύθυνση 
Εργασιών Δημοσίου), με το οποίο προτείνει όπως οι δημόσιοι υπόλογοι 
και οι υπόλογοι ΝΠΔΔ, για εξόφληση οφειλών των φορέων τους προς τα 
Τελωνεία, να εκδίδουν επιταγές σε βάρος λογαριασμών τους που τηρού¬ 
νται στην Τράπεζα της Ελλάδος, για ταχύτερη διεκπεραίωση των συ¬ 
ναλλαγών, αποφασίζουμε: 

Στην απόφασή μας 98582/9.10.87 (ΦΕΚ 577/87 τ.Β') προστίθε¬ 
ται εδάφιο ως κατωτέρω: 

«Ειδικά τα Νομικά Πρόσωπα δημοσίου Δικαίου και οι Δημόσιοι Υπό¬ 
λογοι, που τηρούν τους λογαριασμούς τους στην Τράπεζα Ελλάδος, δύ- 
νανται να εξοφλούν τις οφειλές τους προς τα Τελωνεία, ανεξαρτήτως πο¬ 
σού, και με επιταγές εκδόσεως τους σε βάρος λογαριασμών τους της 
Τράπεζας Ελλάδας». 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8317 


Η απόφαση αυτή να δημοσιευθεί στην Εφημερίδα της Κυβερνήσεως. 

“ Αθήνα, 30 Νοεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

-♦- 

Αριθ. Π, 7360 (10) 

Παράταση προθεσμίας προσκόμισης δικαιολογητικών για οριστικοποί¬ 
ηση απαλλαγής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περιπτ. α' της παρ. 1 του άρθρου 22 του ν. 
1642/86, όπως ισχύουν. 

2. Την απόφασή μας Π.8271/4879/ΠΟΛ 366/18.12.87 και 

3. Το άρθρο 5 της απόφασής μας Π. 1808/748/ΠΟΛ 91/3.3.88, 
αποφασίζουμε: 

Άρθρο 1 

Για πράξεις παράδοσης αγαθών ή παροχής υπηρεσιών που ενεργή- 
θηκαν, χωρίς ΦΠΑ, από 1η Ιανουάριου 1987 μέχρι 31η Μαρτίου 
1988, και αφορούν αλιευτικά σκάφη, η οριστικοποίηση της απαλλαγής 
αυτής, μπορεί να πραγματοποιηθεί μέχρι 15.1.1989 παρατεινομένης 
αντίστοιχα της προβλεπόμενης προθεσμίας από την παράγραφο 8 του 
άρθρου 5 της απόφασής μας Π.1808/748/1988, για την προσκόμιση 
των δικαιολογητικών που προβλέπονται από την Π.8271/4879/ 
1987 απόφασή μας. 

Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Δεκεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 1929/88 (11) 

Έγκριση κυκλοφορίας σκευάσματος ΜΙΕΟΑΕΕ. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

(ΣΥΝΕΔΡΙΑΣΗ 15.11.1988) 

Έχοντας υπόψη: 

1. Το έγγραφο του Γενικού Χημείου Κράτους αρ. 14511/2362/88 
που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1939 (άρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/ΤΑ/31.10.1929). 

4. Το Νόμο 115/2975 «περί τροποποιήσεως διατάξεων τινων του 
Ν. 4328/1929 (ΦΕΚ 172/ΤΑ/20.8.1985). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82, αποφασίζουμε: 

Εγκρίνουμε την κυκλοφορία του σκευάσματος «ΜΙΓ0ΑΓΕ» της 
ΔΕΛΤΑ ΑΕ με σύνθεση: Γάλα ημιαποβουτυρωμένο, ζάχαρη, στιγ¬ 
μιαίος καφές, φυσικό άρωμα, καφές και σταθεροποιητής Ε407. Στη συ- 
σκευασία του πρέπει να αναγράφονται όλες οι ενδείξεις που προβλέπο- 
νται από τις σχετικές διατάξεις, καθώς και ο αριθμός εγκρίσεως του 
ΑΧΣ 1929/88. 

Ο Πρόεδρος 

ΣΤΥΛ. ΧΑΤΖΗΓΙΑΝΝΑΚΟΣ 
Ο Γραμματέας 

ΧΑΡ. ΧΑΜΑΛΙΔΗΣ 

Τα Μέλη 

ΑΝΤ. ΔΑΣΚΑΛΑΚΗΣ, ΦΩΚ. ΓΕΩΡΓΑΚΟΠΟΥΛΟΣ, 

Π. ΚΩΤΤΗΣ, ΕΥΑΓ. ΣΥΜΒΩΝΗΣ, ΔΙΟΝ. ΦΡΑΓΚΑΤΟΣ 


Εγκρίνουμε την παραπάνω απόφαση του Ανωτάτου Χημικού Συμβου¬ 
λίου καθώς και τη δημοσίευσή της στην Εφημερίδα της Κυβέρνησης και 
ορίζουμε ότι θα αρχίσει η ισχύς της από την ημέρα που θα δημοσιευθεί. 

Αθήνα, 5 Δεκεμβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
--♦- 

Αριθ. 18206 (12) 

Καθορισμός ύψους Δώρου Χριστουγέννων 1988 στους Εφημεριδοπώ¬ 
λες όλης της Χώρας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 452/1976 «περί χορηγήσεως δώρου εις τους 
εφημεριδοπώλες» (ΦΕΚ 272/Α/76). 

2. Τις διατάξεις του άρθρου 7 του Κανονισμού χορήγησης δώρου 
εορτών στους εφημεριδοπώλες (ΦΕΚ 1223/Β/1977) όπως τροποποι¬ 
ήθηκε με την κοινή απόφαση Β2/55/2237/13.12.79 (ΦΕΚ 
1135/Β) Υπουργών Προεδρίας, Οικονομικών, Εργασίας και Κοινωνι¬ 
κών Ασφαλίσεων και τις διατάξεις του άρθρου 2 παρ. 8 του Π.Δ. 
231/86 (ΦΕΚ 97/Α/16:7.86) «περιορισμός συναρμοδιοτήτων κατά 
την έκδοση διοικητικών πράξεων σε αντικείμενα αρμοδιότητας Υπουρ¬ 
γείου Υγείας, Πρόνοιας». 

3. Τις διατάξεις του άρθρου 14 του Ν. 1266/1982 (ΦΕΚ 81/Α) σε 
συνδυασμό με τις διατάξεις του άρθρου 9 του ΠΔ 574/82 (ΦΕΚ 104/ 
Α), το ΠΔ 303/1984 (ΦΕΚ 120/Α) και τις διατάξεις των άρθρων 23 
και 27 του Ν. 1558/85 (ΦΕΚ 137/Α/85). 

4. Την αριθμ. 18/9.11.88 απόφαση του ΔΣ του Ταμείου Συντάξεων 
Εφημεριδοπωλών και Υπαλλήλων Πρακτορείων, που διατυπώθηκε 
κατά την 7/9.11.87 συνεδρίασή του. 

5. Την αριθμ. 98130/21.11.88 απόφαση του Πρωθυπουργού και 
Υπουργού Εργασίας για ανάθεση αρμοδιοτήτων στον Υφυπουργό Ερ¬ 
γασίας, αποφασίζουμε: 

1. Εγκρίνουμε τη χορήγηση δώρου εορτών Χριστουγέννων 1988 σε 
κάθε εφημεριδοπώλη της Χώρας, ως εξής: 

α) Για τους εφημεριδοπώλες που έχουν μέχρι ενός (1) χρόνου ασφά¬ 
λιση δρχ. 65.000. 

β) Μετά τη συμπλήρωση ενός (1) χρόνου και μέχρι πέντε (5) χρόνια 
ασφάλιση δρχ. 91.000. 

γ) Μετά τη συμπλήρωση πέντε (5) χρόνων και μέχρι δέκα (10) χρό¬ 
νια ασφάλιση δρχ. 104.000. 

δ) Μετά τη συμπλήρωση δέκα (10) χρόνων και μέχρι είκοσι (20) 
χρόνων ασφάλιση δρχ. 117.000. 

ε) Μετά τη συμπλήρωση είκοσι (20) χρόνων και μετά δρχ. 130.000 

2. Εάν ο δικαιούχος δεν απασχοληθεί πλήρως κατά το χρονικό διά¬ 
στημα Πάσχα 1988 μέχρι Χριστούγεννα 1988, παίρνει κλάσμα δώρου 
ανάλογο προς τον χρόνο εργασίας του. 

3. Η ιδιότητα του εφημεριδοπώλη ορίζεται από τις διατάξεις του Κα¬ 
νονισμού Δώρου Εφημεριδοπωλών. 

Η δαπάνη για τη χορήγηση δώρου βαρύνει τον Λογαριασμό Δώρου 
Εφημεριδοπωλών, που έχει συσταθεί στο Ταμείο Συντάξεων Εφημερι¬ 
δοπωλών και Υπαλλήλων Πρακτορείων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-+-— 

Αριθ. 18637 (13) 

Αντικατάσταση Προέδρου στο ΣΥΑΕ και μέλους στην Ολομέλεια του 

Ανωτάτου Συμβουλίου Εργασίας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. Δ/τος 184/69 «περί Ανωτάτου Συμβουλίου 
Εργασίας». 

2. Τα αριθμ. 49 & 50 του Π. Δ/τος 1156/77 «περί Οργανισμού του 
Υπουργείου Εργασίας». 

3. Την αριθμ. 16984/86 απόφαση του Υπ. Εργασίας «Συγκρότηση 
Ολομέλειας & Τμημάτων του Ανωτάτου Συμβουλίου Εργασίας». 

4. Την αριθμ. 98130/88 απόφαση του Πρωθυπουργού & Υπουργού 
Εργασίας «Ανάθεση αρμοδιοτήτων του Υπ. Εργασίας στον Υφυπουργό 
Εργασίας». 

5. Την αριθμ. 13162/88 Απόφαση του Υπ. Εργασίας «Συγκρότηση 
του Συμβουλίου Υγιεινής & Ασφάλειας της Εργασίας». 

6. Την υπόδειξη αριθμ. 2712/88 της ΓΣΕΕ σχετικά με την αντικα¬ 
τάσταση μέλους στην Ολομέλεια του Ανωτάτου Συμβουλίου Εργασίας, 
αποφασίζουμε: 

α) Στο Συμβούλιο Υγιεινής & Ασφάλειας της Εργασίας, ορίζουμε ως 
Πρόεδρο, τη Γενική Γραμματέα του Υπ. Εργασίας, Ευδοκία Σερρέλη. 

β) Στην Ολομέλεια του ανωτάτου Συμβουλίου Εργασίας, ορίζουμε 
τον Άγγελο Φραγκόπουλο, ως αναπληρωματικό μέλος, σε αντικατά¬ 
σταση του Χρήστου Λιακόπουλου. 

Η θητεία των παραπάνω ορίζεται ίση με το υπόλοιπο της θητείας των 
άλλων μελών των Συμβουλίων. 

Κατά τα λοιπά ισχύουν οι αριθμ. 16984/88 και 13162/88 αποφά¬ 
σεις του Υπουργού Εργασίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 1988 

ο ΥΦΥΠΟΥΡΓΟΙ 

ΠΕΤΡΟΣ ΜΩΡΑΛΗΣ 
-+- 

Αριθ. Φ.136.11/Β2/1141 (14) 

Πρόσληψη προσωπικού στο Αιγινήτειο Νοσοκομείο. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Κεφ., Β του Ν. 993/79, του άρθρου 9 του Ν. 
1476/84 και 14 του Ν. 1735/87. 

2. Την αριθμ. ΔΙΠΙΔ/Φ.40/64/7425/88 απόφαση του Υπουργού 
Προεδρίας της Κυβέρνησης. 

3. Το αριθμ. 262/29.6.88 έγγραφο του Αιγινήτειου Νοσοκομείου, 
αποφασίζουμε: 

Διαπιστώνοντας το απρόβλεπτο και επείγον για τις λειτουργικές ανά¬ 
γκες του Αιγινήτειου Νοσοκομείου καθορίζουμε τον αριθμό του προσω¬ 
πικού που απαιτείται για το σκοπό αυτό, για χρονικό διάστημα οκτώ (8) 
μηνών, ως ακολούθως: 

- Επτά (7) Νοσηλευτών. 

- Δέκα (10) Κοινωνικών Λειτουργών 

- Τεσσάρων (4) Εργοθεραπευτών 

- Ενός (1) Ψυχολόγου 

- Τεσσάρων (4) Διοικητικών υπαλλήλων ΔΕ 

- Ενός (1) Λογοθεραπευτού 

- Ενός (1) Στατιστικού - προγραμματιστού Η/Υ 

- Μιας (1) επισκέπτριας - Υγείας 

- Οκτώ (8) Νευρολόγων 

- Ενός (1) Παιδοψυχιάτρου 

- Δύο (2) παρασκευαστών - Εργαστηρίων 

- Μιας (1) Σιδηρώτριας 

- Ενός (1) κλητήρα - θυρωρού - Νυκτοφύλακα και 

- Μιας (1) Γραφέα - Δακτυλογράφου 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Δεκεμβρίου 1988 

ο ΥΠΟΥΡΓΟΙ 

ΓΙΩΡΓΟΣ ΠΑΠΑΝΔΡΕΟΥ 
- ψ - 

Αριθ. 1 (15) 

Καθορισμός Ανώτατων τιμών πώλησης ετοίμου σκυροδέματος για την 
περιοχή της νήσου Κω. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «περί Κυβερνήσεως και Κυβερνη¬ 
τικών Οργάνων». 

2. Το Π.Δ. 397/88 «περί Οργανισμού του Υπουργείου Εμπορίου». 

3. Το Ν.Δ. 136/46 «περί Αγορανομικού Κώδικα», όπως τροποποιή¬ 
θηκε και συμπληρώθηκε μεταγενέστερα. 


4. Το Ν. 3200/55 «περί Διοικητικής Αποκέντρωσης» όπως τροπο¬ 
ποιήθηκε και συμπληρώθηκε μεταγενέστερα. 

5. Το Ν. 301/76 που ισχύει όπως τροποποιήθηκε μεταγενέ¬ 
στερα. 

6. Το σχετικό αίτημα της εταιρείας ετοίμου σκυροδέματος της Νο¬ 
μαρχίας Δωδεκανήσου. 

7. Το με αριθμό Ε.Μ. 4713/24.11.88 έγγραφο της Νομαρχίας 
Δωδεκανήσου, αποφασίζουμε: 

Εξουσιοδοτούμε το Νομάρχη Δωδεκανήσου, όπως καθορίσει ανώτα¬ 
τες τιμές πώλησης στοι έτοιμο σκυρόδεμα, για την περιοχή της νήσου 
Κω, κατά τη διαφορά του κόστους παραγωγής του προϊόντος. 

Η παρούσα απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 5 Δεκεμβρίου 1988 

ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 
-*- 

Αριθ. ΚΙ-4508 (16) 

Σύσταση - συγκρότηση Κοινού Πενταμελούς Υπηρεσιακού Συμβουλίου 
Υπαλλήλων των Εμπορικών και Βιομηχανικών Επιμελητηρίων 
Αθηνών και Πειραιώς. 

Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη: 

1. Τις διατάξεις του άρθρου 14 του Ν. 1586/1986 «Βαθμολογική 
διάρθρωση των θέσεων του Δημοσίου Ν.Π.Δ.Δ. και των ΟΤΑ και άλλες 
διατάξεις». 

2. Τις διατάξεις του άρθρου 8 του Π.Δ. 611/1977 «Περί Κωδικο- 
ποιήσεως εις ενιαίον κείμενον των ισχυουσών διατάξεων των αναφερο- 
μένων εις την κατάστασιν των υπαλλήλων του Δημοσίου και των 
Ν.Π.Δ.Δ.». 

3. Την αριθμ. Β3-139/16.2.1987 Κοινή Απόφαση του Πρωθυ¬ 
πουργού και του Υπουργού Εμπορίου για ανάθεση αρμοδιοτήτων στον 
Υφυπουργό Εμπορίου (ΦΕΚ 90/Β/1987), αποφασίζουμε: 

Α. Συστήνουμε και συγκροτούμε Κοινό Πενταμελές Υπηρεσιακό 
Συμβούλιο των Υπαλλήλων των Εμπορικών και Βιομηχανικών Επιμε¬ 
λητηρίων Αθηνών και Πειραιώς, το οποίο αποτελείται: 

1. Από τρεις μόνιμους υπαλλήλους των πιο πάνω Ν.Π.Δ.Δ. με βαθμό 
Α' με τους αναπληρωτές τους, από τους οποίους ο ένας ορίζεται Πρόε¬ 
δρος του Συμβουλίου και 

2. Από δύο αιρετούς εκπροσώπους των συνδικαλιστικών Οργανώ¬ 
σεων των υπαλλήλων των παραπάνω Ν.Π.Δ.Δ. οι οποίοι ορίζονται με 
τους αναπληρωτές τους, σύμφωνα με τις σχετικές διατάξεις του άρθρου 
14 τουΝ. 1586/1986. 

Β. Στην περίπτωση που κρίνονται πειθαρχικές υποθέσεις το ένα από 
τα τακτικά μέλη που έχει ορισθεί, ως Πρόεδρος, αντικαθίσταται από τον 
Πρόεδρο του Εμπορικού και Βιομηχανικού Επιμελητηρίου Πειραιώς 
αναπληρούμενο από το τακτικό μέλος που έχει ορισθεί ως Πρόεδρος στο 
Υπηρεσιακό αυτό Συμβούλιο. 

Γ. Ορίζουμε έδρα του Συμβουλίου το Εμπορικό και Βιομηχανικό 
Επιμελητήριο Αθηνών. 

Δ. Γραμματεύς του Συμβουλίου ορίζεται μόνιμος υπάλληλος των 

Εμπορικών και Βιομηχανικών Επιμελητηρίων Αθηνών, Πειραιώς με 
βαθμό τουλάχιστον Β’ από τον Πρόεδρο του Συμβουλίου. 

Ε. Οι υποθέσεις που εκκρεμούν κατά την δημοσίευση της απόφασης 
αυτής στα υφιστάμενα υπηρεσιακά συμβούλια και για τις οποίες δεν έχει 
ληφθεί απόφαση, κρίνονται από το Υπηρεσιακό Συμβούλιο που συνίστα- 
ται με την απόφασή μας αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Νοεμβρίου 1988 

ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 


Αριθ. 20545 (17) 

Σύμβαση μίσθωσης έργου από τη Φιλαρμονική Άνω Λιοσίων. 


Ο ΝΟΜΑΡΧΗΣ ΔΥΤ. ΑΤΤΙΚΗΣ 


Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 

προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την71223/23.10.1987 κοινή απόφαση του Πρωθυπουργού και 
του Υπουργού Εσωτερικών για την μεταβίβαση αρμδοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β'). 

3. Τις διατάξεις του Π.Δ/τος 260/88 (ΦΕΚ 119/88 τ.Α'). 

4. Τις ανάγκες σε μουσικούς, της Φιλαρμονικής Άνω Λιοσίων, απο¬ 
φασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από τη Φιλαρμονική Άνω Λιοσίων 
σύμφωνα με τις διατάξεις του άρθρου 681 κ.ε. του Αστικού Κώδικα σε: 

α. Τέσσερις (4) δασκάλους μουσικούς και 

β. Ένα (1) βοηθό μουσικό 

Απαραίτητα προσόντα κατά ειδικότητα, οι γνώσεις θεωρίας, σολφέζ, 
αρμονίας και διεύθυνσης ορχήστρας. 

Το συγκεκριμένο έργο που πρόκειται να εκτελεστεί είναι η διδασκαλία 
μουσικής σε όργανα (πνευστά, έγχορδα, κρουστά) στα μέλη της Φιλαρ¬ 
μονικής. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από τη δημοσίευση της παρούσης και για πέντε (5) 
μήνες. 

Η αμοιβή των ανωτέρω θα καθοριστεί στη σύμβαση που θα υπογρα¬ 
φεί και οπωσδήποτε δεν θα υπερβεί το ποσό των 2.000.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
της Φιλαρμονικής. 

Ως τόπος εκτέλεσης του έργου ορίζεται ο χώρος του Νομικού Προ¬ 
σώπου. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 28 Νοεμβρίου 1988 

Ο Νομάρχης 
Γ. ΑΝΑΝΙΑΔΗΣ 

-φ- 

Αριθ. 20053 (18) 

Σύμβαση μίσθωσης έργου από τη Φιλαρμονική Δήμου Ελευσίνας. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Υπουργού Εσωτερικών για την μεταβίβαση αρμδοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β'). 

3. Τις διατάξεις του Π.Δ/τος 260/88 (ΦΕΚ 119/88 τ.Α'). 

4. Τις ανάγκες σε μουσικούς, της Φιλαρμονικής Δήμου Ελευσίνας, 
αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από τη Φιλαρμονική Δήμου Ελευσίνας 
σύμφωνα με τις διατάξεις του άρθρου 681 κ.ε. του Αστικού Κώδικα σε: 

Ένας (1) μουσικός. 

Απαραίτητα προσόντα κατά ειδικότητα τα εξής: οριζόμενα από τις 
ισχύουσες σχετικές διατάξεις. 

Το συγκεκριμένο έργο που πρόκειται να εκτελεστεί είναι η κάλυψη 
των αναγκών της μπάντας στη βαρυτονία. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από τη δημοσίευση της παρούσης και για εννάα (9) 
μήνες. 

Η αμοιβή του παραπάνω θα καθοριστεί στη σύμβαση που θα υπογρα¬ 
φεί και οπωσδήποτε δεν θα υπερβεί το ποσό των 300.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
της Φιλαρμονικής. 

Ως τόπος εκτέλεσης του έργου ορίζεται ο χώρος του Νομικού Προ¬ 
σώπου. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 15 Νοεμβρίου 1988 

Ο Νομάρχης 
Γ. ΑΝΑΝΙΑΔΗΣ 


Αριθ. 20129 (19) 

Σύμβαση μίσθωσης έργου από τη Φιλαρμονική Αγ. Αναργύρων. 

Ο ΝΟΜΑΡΧΗΣ ΔΥΤ. ΑΤΤΙΚΗΣ ' 

Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Υπουργού Εσωτερικών για την μεταβίβαση αρμδοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β’). 

3. Τις διατάξεις του Π.Δ/τος 260/88 (ΦΕΚ 119/88 τ.Α’). 

4. Τις ανάγκες σε μουσικούς, της Φιλαρμονικής Αγ. Αναργύρων, 
αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από τη Φιλαρμονική Αγ. Αναργύρων 
σύμφωνα με τις διατάξεις του άρθρου 681 κ.ε. του Αστικού Κώδικα σε: 

Ένα (1) μουσικό. 

Απαραίτητα προσόντα κατά ειδικότητα τα προβλεπόμενα από τις 
ισχύουσες διατάξεις. 

Το συγκεκριμένο έργο που πρόκειται να εκτελεστεί είναι η διδασκαλία 
μουσικής και παροχή αναλογών εργασιών, στο Νομικό Πρόσωπο.' 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από 1.1.89 μέχρι 31.12.89. 

Η αμοιβή του παραπάνω θα καθοριστεί στη σύμβαση που θα υπογρα¬ 
φεί και οπωσδήποτε δεν θα υπερβεί το ποσό των 360.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
του Νομικού Προσώπου. 

Ως τόπος εκτέλεσης του έργου ορίζεται η Δημ. Φιλαρμονική Δήμου 
Αγ. Αναργύρων. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 15 Νοεμβρίου 1988 

Ο Νομάρχης 
Γ. ΑΝΑΝΙΑΔΗΣ 

, -*- 

Αριθ. 20055 ' (20) 

Σύμβαση μίσθωσης έργου από τη Φιλαρμονική Δήμου Ελευσίνας. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, γιά τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 

του Υπουργού Εσωτερικών για την μεταβίβαση αρμδοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β’). 

3. Τις διατάξεις του Π.Δ/τος 260/88 (ΦΕΚ 119/88 τ.Α’). 

4. Τις ανάγκες σε μουσικούς, της Δημοτ. Φιλαρμονικής Δήμου Ελευ¬ 
σίνας, αποφασίζουμε: 

Καθορίζουμε τον αριθμό των προσώπων που είναι απαραίτητο να 
απασχοληθεί με μίσθωση έργου από τη Φιλαρμονική Δήμου Ελευσίνας 
σύμφωνα με τις διατάξεις του άρθρου 681 κ.ε. του Αστικού Κώδικα σε: 

Ένα (1) βοηθό Αρχιμουσικού. 

Απαραίτητα προσόντα κατά ειδικότητα τα προβλεπόμενα από τις 
ισχύουσες διατάξεις. 

Το συγκεκριμένο έργο που πρόκειται να εκτελεστεί είναι η διδασκαλία 
θεωρίας και σολφέζ στους μαθητές του Νομικού Προσώπου. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από τη δημοσίευση της παρούσης και για εννέα (9) 
μήνες. 

Η αμοιβή του παραπάνω θα καθοριστεί στη σύμβαση που θα υπογρα¬ 
φεί και οπωσδήποτε δεν θα υπερβεί το ποσό των 350.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
του Νομικού Προσώπου. 

Ως τόπος εκτέλεσης του έργου ορίζεται το προαναφερόμενο Νομικό 
Πρόσωπο. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 15 Νοεμβρίου 1988 

Ο Νομάρχης 
Γ. ΑΝΑΝΙΑΔΗΣ 

Αριθ. 19194 (21) 

Σύμβαση μίσθωσης έργου από την Πολιτιστ. Λέσχη Μάνδρας. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Τπουργού Εσωτερικών για την μεταβίβαση αρμδοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β'). 

3. Τις διατάξεις του Π.Δ/τος 260/88 (ΦΕΚ 119/88 τ.Α'). 

. 4. Τις ανάγκες σε προσωπικό της Πολιτιστικής Λέσχης Μάνδρας, 
αποφασίζουμε: 

Καθορίζουμε του αριθμό των προσώπων που είναι απαραίτητο να 
απασχοληθεί με μίσθωση έργου από την Πολιτιστική Λέσχη Μάνδρας 


σύμφωνα με τις διατάξεις του άρθρου 681 κ.ε. του Αστικού Κώδικα από 
ένα (1) εργάτη-επιστάτη. 

Απαραίτητα προσόντα κατά ειδικότητα τα προβλεπόμενα από τις 
ισχύουσες διατάξεις. 

Το συγκεκριμένο έργο που πρόκειται να εκτελεστεί είναι η παρακο¬ 
λούθηση και ευθύνη του Μουσικού Τμήματος του Νομικού Προσώπου. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από τη δημοσίευση της παρούσης και για ένα (1) 
χρόνο. 

Η αμοιβή του παραπάνω θα καθοριστεί στη σύμβαση που θα υπογρά¬ 
φει και οπωσδήποτε δεν θα υπερβεί το ποσό των 360.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
του Νομικού Προσώπου. 

Ως τόπος εκτέλεσης του έργου ορίζεται η Πολιτιστική Λέσχη του Δή¬ 
μου Μάνδρας. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 15 Νοεμβρίου 1988 

Ο Νομάρχης 
Γ. ΑΝΑΝΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



